LETNI KONCERT ŠENTJERNEJSKEGA OKTETA
2025-12-13 19:00 (Africa/Abidjan)
Šentjernejski oktet že tradicionalno ob koncu leta vabi na letni koncert, ki bo v soboto, 13. decembra 2025, ob 19. uri v Kulturnem centru Primoža Trubarja.
Člani okteta pripravljajo program, ki izhaja iz ljudske in domače pesmi.
Vabljeni na večer lepega petja.
VSTOPNICE: 10 €

ŠIVILJA IN ŠKARJICE
2025-12-09 17:00 - 18:00
Gostujoča topliška gledališka skupina KUD Vesel Teater bo odigrala čudovito otroško predstavo Šivilja in škarjice.
Ob bližajočem se Kettejevem letu 2026 so gledališčniki na oder postavili priljubljeno pravljico, ki jo vsi zagotovo dobro poznajo – zgodbo o ustvarjalnosti, prijaznosti in malih čudežih vsakdanjega sveta.
Šivilja in škarjice (Dragotin Kette), priredba pravljice
KUD Vesel Teater
Režija: Nadja Pršina
Igrajo: Nadja Pršina, Suzana Bradač, Sandra Samida, Marko Pršina
Tehnična oprema: Marko Pršina in Aljaž Aš
O predstavi: V starih časih je bila na nekem gradu šivilja prijazna deklica. Imela je ogromno dela, saj si je grajska gospa želela vedno novih oblek. Utrujena je nekoč pomislila: “Kaj, ko bi jaz imela take škarjice, ki bi kar same obleko urezale?” In takšne škarjice je tudi dobila. Imela jih je do tistega dne, ko je zanje izvedela hudobna grajska gospa …
K ogledu ste vabljeni obiskovalci vseh starosti.
BREZPLAČNE VSTOPNICE
Vljudno vabljeni!

MIKLAVŽEV KONCERT PIHALNEGA ORKESTRA OBČINE ŠENTJERNEJ
2025-12-06 19:00 - 21:00
Miklavžev koncert Pihalnega orkestra Občine Šentjernej
Člani Pihalnega orkestra Občine Šentjernej vabijo na čaroben večer z glasbo, ki zaznamuje prihajajoče praznike.
Orkester, ki ga bo vodil dirigent Benjamin Burger, vam bo ponudil popotovanje v praznični čas.
Gostja večera bo sopranistka Ema Pavlič, niti med skladbami pa bo s svojim šarmom spletala Vesna Topolovec.
VSTOPNICE: 10 €
Vljudno vabljeni!

ŠE VEDNO ALICE
2025-12-01 19:30 - 21:30
Drama
ŠE VEDNO ALICE

Produkcija SNG Drama Ljubljana
REŽIJA: Matjaž Zupančič
PREVOD IN DRAMATURGIJA: Darja Dominkuš
IGRAJO: Polona Juh, Maja Sever, Bojan Emeršič, Domen Novak, Eva Jesenovec, Sabina Kogovšek, Matija Rozman
Pogled v notranjo pokrajino znanstvenice, ki jo na vrhuncu kariere prizadene Alzheimerjeva bolezen.
Znanstvenica Lisa Genova je leta 2007 objavila roman, v katerem je opisala, kako je pojav zgodnje Alzheimerjeve bolezni spremenil življenje lingvistke Alice Howland, ugledne profesorice na oddelku za kognitivno nevroznanost. Alice je bila pri skoraj petdesetih na vrhuncu znanstvene kariere, imela je odrasle otroke in uspešnega moža, tudi znanstvenika. Ko je začela pozabljati besede in se izgubljati na vsakdanjih poteh, se je začelo tudi njeno dolgo potovanje v neznano.
Predstava spremlja stopnjevanje bolezni in ob težkih preizkušnjah Alice in njenih najbližjih govori tudi o tem, da se življenje nadaljuje in da ni v njem nič samoumevno..
FOTO Peter Uhan
VSTOPNICE: 22 EUR redna cena, 20 EUR dijaki, študenti in upokojenci

Vabljeni!

10. REGIJSKO OCENJEVANJE IN RAZSTAVA POTIC
2025-11-28 10:00 - 2025-11-30 15:00
Društvo kmetic Šentjernej, KGZS – Zavod Novo mesto in Zveza kmetic Slovenije vas vabimo na 10. regijsko ocenjevanje in razstavo potic v Šentjerneju.
Slavnostna podelitev priznanj s kulturnim programom bo v nedeljo, 30. novembra 2025, ob 14. uri, v Kulturnem centru Primoža Trubarja v Šentjerneju.
Ogled razstave bo:

v soboto, 29.11.2025, od 9.00 do 17.00 ure in
v nedeljo, 30.11. 2025, od 7.00 do 13.45 ure.

Za sodelovanje se je potrebno prijaviti do četrtka, 27.11.2025 do 15. ure na tel. št. 031 391 750 (Tanja Luzar) ali na elektronski naslov d.kmeticesentjernej@gmail.com
Izdelki za ocenjevanje se zbirajo v petek, 28.11.2025, od 10. do 14. ure v avli KC Primoža Trubarja v Šentjerneju. Prijavljene izdelke bo ocenila strokovna komisija v skladu s pravilnikom.
V času razstave in po prireditvi možnost nakupa potic.

Vabljeni k sodelovanju in ogledu kraljice med sladicami – potice!

POTOPISNA DOŽIVETJA ŠENTJERNEJČANOV
2025-11-26 18:00 - 20:00
Spoštovani popotniki in vsi tisti, ki iščete ideje za svoja nova odkrivanja kotičkov sveta,
tokrat vas v sklopu potopisnih večerov z našimi rojaki vabimo na dogodivščine, ki sta jih
na nepozabnem popotovanju z avtodomom po NARODNIH PARKIH ZAHODNE AMERIKE
doživela MAJA in PAVEL SIMONČIČ z družino.
Sreda, 26.november 2025, ob 18.uri v Kulturnem centru Primoža Trubarja.
Pridružite se nam na prijetnem večeru, polnem zanimivih zgodb, fotografij in druženja.

Brezplačna udeležba.
Vljudno vabljeni!

SIJAJ, SIJAJ SONČECE
2025-11-25 17:00
Igrano lutkovna predstava
SIJAJ, SIJAJ SONČECE

Produkcija Lutkovno gledališče Maribor
REŽIJA: Brina Klampfer Merčnik
IGRAJO: Metka Jurc, Rina Pleteršek in Andraž Jug
GLASBA: Branko Rožman
DRAMATURGIJA: Ana Duša
Ko se Liza zjutraj zbudi, babica za zajtrk na mizo postavi hlebec kruha. Tako lep in okrogel je kot žoga. Liza se z njim igra, hlebec pade na tla in se odkotali. Liza teče za njim v žitno polje, a pot do kruha je dolga. Na tej poti Liza spozna, da kruh ne pade kar sam z neba, temveč je zanj treba vse leto delati: dela zemlja, dela pšenica, dela vreme, dela človek, dela pečica in dela čas. Kruh prav res ne pade sam z neba.
PRIMERNO ZA STAROST 3+
TRAJANJE 4o minut
VSTOPNICE: 7 € redna cena

Vljudno vabljeni!

"POJEMO RADI, OSTAJAMO MLADI"
2025-11-22 18:00 - 20:00
Mešani pevski zbor Društva upokojencev Šentjernej
vabi na drugi pevski koncert
“Pojemo radi, ostajamo mladi” v soboto, 22.novembra 2025, ob 18.uri
v Kulturnem centru Primoža Trubarja.

Gostje večera:
Ženska vokalna skupina FORTUNA
Nina in Leja ŠINKEC
Mladi FRANČIČI
Harmonikarski orkester Šentjernej

VSTOPNICE: 10 EUR
Vljudno vabljeni.

IZZIVI IN PRILOŽNOSTI GOSPODARSTVA
2025-11-20 17:00
Vabljeni na dogodek z omizjem IZZIVI LOKALNEGA GOSPODARSTVA, kjer bomo spregovorili o priložnostih, izzivih in potrebah podjetij v lokalnem okolju – v času, ko se slovensko gospodarstvo sooča z negotovimi gospodarskimi razmerami, pomanjkanjem kadrov, rastjo stroškov in nepredvidljivo davčno politiko, hkrati pa se približujejo državnozborske volitve, ki bodo zaznamovale gospodarsko politiko prihodnjih let.

Datum in čas: četrtek, 20. november 2025, ob 17.00
Kraj: Kulturni center Primoža Trubarja, Šentjernej – https://maps.app.goo.gl/TvcPSBiJhW1N8eSs5
Osrednji govorec na dogodku bo Marko Lotrič, uspešen podjetnik, ki je iz garažnega podjetja ustvaril mednarodno poslovno skupino Lotrič Metrology z desetimi podjetji v osmih državah. Z nami bo delil svojo podjetniško zgodbo, izkušnje iz razvoja poslovne skupine ter pogled na prihodnost slovenskega gospodarstva v zahtevnih razmerah.
Na dogodku bodo sodelovali in svoje poglede predstavili še:

Jože Simončič – župan Občine Šentjernej,
Tomaž Kordiš – direktor Gospodarske zbornice Dolenjske in Bele krajine,
Radko Luzar – podjetnik s 30-letno tradicijo (L-Tek),
Anže Plevnik – mladi podjetnik (BMC Solutions)

Pogovor bo povezovala dr. Monika Kirbiš Rojs.
Udeležba na dogodku je brezplačna, vendar je prijava obvezna, saj je število mest omejeno. Prijavite se preko spletnega obrazca:
https://forms.gle/mTP9974cGxfnQw9n8

Dogodek bomo zaključili s pogostitvijo, ki bo priložnost za neformalni pogovor, druženje in mreženje med podjetniki, predstavniki lokalnih institucij ter drugimi udeleženci.
Vabljeni!
—

IZGORELOST IN STRES NA DELOVNEM MESTU
2025-11-19 17:00
Izgorelost in stres na delovnem mestu
Predavanje namenjeno pregledu dejavnikov tveganja in varovalnih dejavnikov na področju prekomernega stresa in izgorelosti.
Predavateljica: Nastja Salmič Tisovec, NIJZ OE Novo mesto
Organizator: Razvojno izobraževalni center Novo mesto, Večgeneracijski center Skupaj+
Sreda, 19.novembra 2025, ob 17.uri v Kulturnem centru Primoža Trubarja

Brezplačna udeležba.

Vljudno vabljeni!

Rade Šerbedžija in Zapadni kolodvor - koncert
2025-11-13 19:30 - 21:30
Spoštovani ljubitelji glasbe in poezije,
Rade Šerbedžija, pesnik, igralec, pripovednik in glasbenik, prihaja v Kulturni center Primoža Trubarja z edinstveno mešanico rocka, poezije in ljudske glasbe.
Človek, ki že desetletja hodi po robu med umetnostjo in življenjem, kot da bi mu bila oba svetova pretesna. Ob vsem tem ostaja človek bližine in topline z neizmernim čutom za sočloveka.
Na oder prihaja s svojo skupino Zapadni kolodvor.

Večer vam ponuja glasbeno bogat in čustven nastop legendarnega Rade Šerbedžije.

Vstopnice: 28 € early bird, 50 € meet & greet, 32 € redna cena, 35 € na dan dogodka
https://www.kc-sentjernej.si/wp-content/uploads/2025/09/1000018450.mp4

SPET SAMSKI
2025-11-08 19:30 - 21:00
SPET SAMSKI
Stand-up komedija
Spet samski je povsem nov, še nikoli uprizorjen stand-up šov Tina Vodopivca, ki prinaša svež, iskren in odbit pogled v njegovo zasebno življenje ter samski stan. Predstava obljublja humor, iskrenost in presenečenja, ki bodo znova napolnila dvorane. Gre za že sedmi Tinov šov, po uspešnicah Superdupermega / 360 stopinj (2011), Replika (2012), Desert (2014), RocknRoll (2018), Peti element (2019) in Elektro Banana (2025).
Vstopnice so že v prodaji na www.mojekarte.si
VSTOPNICE

Vabljeni na prijeten večer poln smeha.

SUPER ČARLI
2025-10-28 10:00 - 12:00
Počitniška kino projekcija
Animirani film izven otroškega abonmaja
Animirani – družinski film / sinhronizirano / 6+

10-letni Vili je vedno sanjal o tem, da bi postal superjunak in bi se skupaj s svojim očetom policistom boril proti kriminalu. Vendar se njegove sanje razblinijo, ko se rodi njegov bratec Čarli. Ne le, da Čarli pritegne vso pozornost, Vili odkrije, da ima Čarli supermoči. Ko super zlobnež in ponoreli znanstvenik uresniči svoj zlobni načrt, morata Vili in Čarli pustiti svoje težave ob strani in delati kot ekipa. Toda ali lahko dojenček in njegov zavistni brat rešita mesto?

VSTOPNICE: 7 EUR
Vljudno vabljeni.

Mini Zini - brezplačna počitniška delavnica za osnovnošolce
2025-10-27 10:00 - 12:00
Brezplačna počitniška delavnica za osnovnošolce
program IZDELOVANJE MINI ZINOV – ilustratorska delavnica za osnovnošolce

URNIK: PONEDELJEK, 27. 10. 2025, 10.00-12.00
LOKACIJA: KC Primoža Trubarja Šentjernej
MENTORJA: Julija Brudar in Žiga Sever
MATERIAL: Za material je poskrbljeno s strani JSKD
PRIJAVA: Prijave sprejemamo do 22. 10. oz. do zapolnitve mest preko spletne prijavnice na povezavi https://forms.gle/btJ76r6kitdYYpk36

Delavnica je brezplačna. Program podpira Občina Šentjernej.

Pred začetkom delavnic boste prejeli obvestilo o poteku delavnice.
Za dodatne informacije smo vam na voljo: 07 393 0 382 / oi.novo.mesto@jskd.si

Vljudno vabljeni.

Potopisno predavanje: POTOPISNA DOŽIVETJA ŠENTJERNEJČANOV
2025-10-22 18:00 - 20:00
Knjižnica Šentjernej in Razvojno izobraževalni center Novo mesto vljudno vabita na potopisno predavanje POTOPISNA DOŽIVETJA ŠENTJERNEJČANOV,
ki bo v sredo, 22. oktobra 2025, ob 18. uri v Kulturnem centru Primoža Trubarja.
Vas zanima, kako je na drugih koncih sveta? Vabimo vas, da se v sklopu potopisnih večerov z našimi rojaki podate na dogodivščine, ki so jih doživeli na svojih popotovanjih po bližnjih in daljnih deželah. Da smo Šentjernejčani pravi pustolovci, bo dokazala domačinka Renata Turk, ki nas bo popeljala po južni Italiji.
Pridružite se nam na prijetnem večeru, polnem zanimivih zgodb, fotografij in druženja.
Vljudno vabljeni.

Vstop prost.

Princeska na zrnu graha
2025-10-21 09:30
OŠ Šentjernej vabi na predstavo Princeska na zrnu graha v kateri nastopajo Otroška gledališka skupina Dileo in skupina Holivud.
Brezplačna udeležba.

BLAGI POKOJNIKI, DRAGI MOŽJE
2025-10-18 19:30 - 21:30
Glasbena komedija
PRODUKCIJA SiTi Teater
REŽIJA Boris Kobal
Glasba: Janez Dovč
Nastopajoči: Polna Vetrih, Janez Dovč, Goran Krmac
Predstava z legendarno dramsko igralko in mojstrico žlahtne komedije Polono Vetrih se spremlja kot štiri posamezne monologe, kjer sta besedilo in glasba partnerja, prepletena v duhovitem dialogu. Slišali boste zgodbe štirih vdov, prav nič žalujočih, ki so nehote ali pa morda hote, pospremile svoje soproge v večna lovišča, odvrgle žalost čez ramo in se razveselile novih izzivov življenja.
Štiri zgodbe, štiri ženske, štiri usode, štiri vdove – ena igralka in
dva glasbenika – doživetje pa popolno!
Foto: Asijana Jurca Avci

VSTOPNICE: 22 € REDNA CENA, 20 € ŠTUDENTI IN UPOKOJENCI
Vljudno vabljeni.

MESEČNICI
2025-10-16 17:00 - 18:00
Lea Menard in SiTi TEATER
Igrana predstava za otroke 3+/ trajanje: 35 min

Mesečnici je zgodba o dvojčicah Liliji in Marjetici.
Sestri se pripravljata na praznovanje rojstnega dne. Hišo že prežema vonj po sveže pečenih piškotih, saj za prijatelje pripravljata čajanko.
A priprave ne potekajo povsem po načrtih. Nedolžna laž sproži stisko, ta pa vodi v niz nepričakovanih dogodkov. Ko pade noč, se začnejo dogajati stvari, ki jih nobena od njiju ne zna razložiti…

Vljudno vabljeni.

VSTOPNICE: 7 €

Napovednik razstave - 4. MEDNARODNI BIENALE ETIKE(TE) SANJE 2025
2025-10-15 18:00 - 19:00
Kulturni center Primoža Trubarja bo v mesecu oktobru 2025 gostitelj 4. Mednarodnega bienala likovne vizije, Etike(te) – Sanje 2025.
Društvo likovnih umetnikov Dolenjske, Bele krajine in Posavja po treh realiziranih mednarodnih projektih nadaljuje z organizacijo in izvedbo niza tematskih razstav sodobne likovne umetnosti. Letošnja tema bienala Etike(te) so SANJE. Bienalne razstave se sicer osredotočajo predvsem na likovno umetnost, ki izhaja iz tradicionalnih medijev, vendar k projektu vabijo tudi avtorje in avtorice, ki sodijo v polje vizualnih umetniških praks iz razširjenega polja vizualne umetnosti.
Na 4. Mednarodni bienale likovne vizije, Etike(te) – Sanje 2025 so se lahko preko javnega razpisa in z neposrednim pošiljanjem prijavnic prijavili člani Zveze društev slovenskih likovnih umetnikov in drugi avtorji iz domačega in mednarodnega prostora vseh zvrsti likovno-vizualne umetnosti, ki so s svojim dosedanjim delom dokazali visoko raven svojega ustvarjanja.
RAZPIS ZA SODELOVANJE NA 4. MEDNARODNEM BIENALU LIKOVNE VIZIJE, ETIKE(TE) – SANJE 2025

RAZSTAVIŠČE: Kulturni center Primoža Trubarja Šentjernej
ODPRTJE RAZSTAVE: 15. 10. 2025
DATUM RAZSTAVE: 15. 10.- 08. 12. 2025

Vljudno vabljeni!

ZLATI KROG S PRIMOŽEM ROGLIČEM
2025-10-12 12:00 - 12:30
Zlati krog 2025
V Šentjernej prihaja Dobrodelni kolesarski maraton zaprtega tipa (VIP prijave), kolesarji pridejo iz smeri Mokro Polje, kolesarska karavana bo zavila pred Kulturni center Primoža Trubarja. Po okrepčilu in kratkem protokolu bo kolesarska karavana nadaljevala proti Dobravi ter proti cilju na Velodromu v Češči vasi. Obiskovalci ste vljudno vabljeni k navijanju ob progi in k srečanju s Primožem pred KCPT.
DATUM/LOKACIJA
• 12. 10. 2025
• Start in cilj: Novo mesto
• Trasa poteka skozi občine: MO Novo mesto, Straža in Šentjernej (prihod ob predvidoma 12.uri)
• Dolžina trase: 60km oz. 63.9km
• Hitri krog s Primožem: Vzpon na Trško goro
OKVIRNA ČASOVNICA DOGODKA
• 11.00-14.00 – Kolesarjenje
• 14.30 – Sprejem in druženje za udeležence
• 16.00 – Dobrodelna dražba
Cilji dogodka in doživetje:
DOŽIVETJE
• Do 450 povabljenih udeležencev bo kolesarilo z zlatim olimpijcem Primožem Rogličem.
• Javnost bo lahko pozdravila Primoža na štartu, cilju in ob progi Zlatega kroga.
• Aktivno in participativno sodelovanje lokalnih skupnosti pri organizaciji dogodka in kolesarjenju.
• Izvedba dobrodelnosti in edinstven poslovno-družabni dogodek za partnerje.
CILJI
• Dobrodelnost – zbiranje sredstev za Fundacijo Primoža Rogliča.
• Povezovanje z navijači ter lokalno skupnostjo.
• Ekskluzivnost in edinstven dogodek za partnerje, njihove stranke in Primoževe goste.
• Profesionalnost in varnost izvedbe.

Vljudno vabljeni!

Mobilni živžav
2025-09-20 09:00 - 12:00
EVROPSKI TEDEN MOBILNOSTI je vodilna kampanja Evropske komisije za ozaveščanje o trajnostni mobilnosti v mestih, letos pod sloganom »Mobilnost za vse«. Spodbuja spremembo vedenja v korist aktivne mobilnosti, javnega prevoza in drugih pametnih in čistih prometnih rešitev.
Evropski teden mobilnosti tradicionalno poteka med 16. in 22. septembrom, letos pod sloganom »Mobilnost za vse«.
V letošnjem letu bodo aktivnosti ETM potekale tudi v Šentjerneju.
Osrednji dogodek MOBILNI ŽIVŽAV bo v soboto, 20. 9. 2025, med 9. in 12. uro, pred KC Primoža Trubarja.
Aktivnosti v okviru Evropskega tedna mobilnosti bodo v Občini Šentjernej izvedene v okviru projekta LIFE IP CARE4CLIMATE in bodo sofinancirane s strani Ministrstva za okolje, podnebje in energijo RS v okviru sredstev iz sklada za podnebne spremembe.
V sklopu promocijskih aktivnosti in izobraževalnih vsebin bomo v sodelovanju z različnimi deležniki organizirali vrsto dogodkov za vse generacije. Prejeta sredstva bodo omogočila izvedbo raznolikega programa, ki vključuje akciji Pešbus in Beli zajček, ustvarjalne delavnice in poligone za otroke, izobraževalne vsebine o prometni varnosti, spodbujanje k trajnostnemu prihodu na delo in še in še.
Pester program bodo soustvarili: Občina Šentjernej, Osnovna šola Šentjernej, Vrtec Čebelica Šentjernej, Knjižnica Mirana Jarca Novo mesto, enota Šentjernej, Policijska postaja Šentjernej, JP EDŠ d.o.o., Kulturni center Primoža Trubarja Šentjernej, Društvo upokojencev Šentjernej, Društvo Šola zdravja, skupina Šentjernej, Gasilska zveza Šentjernej, CZ Občine Šentjernej, RCM JV Slovenija, NIJZ, ZD Novo mesto – Zdravstveno vzgojni center, OZRK Novo mesto KO Šentjernej, JSKD OI Novo mesto, Skupna občinska uprava občin Dolenjske in Bele krajine – Medobčinska inšpekcija in redarstvo, Svet za preventivo in vzgojo v cestnem prometu Občine Šentjernej, Miškino gledališče, A2U kolesarska trgovina, Zavod Zlata mreža in lokalni ponudniki.

Dobrodelni operni maraton 2025
2025-09-14 09:00 - 14:00
Spoštovani ljubitelji opere in teka,

Irena Yebuah Tiran lepo vabi na Dobrodelni operni maraton 2025!

V nedeljo, 14. septembra 2025, bomo tekli, peli in zbirali denar za Kulturno izobraževalno društvo ELA: https://www.ela-africa.org/

Na maratonski razdalji se bomo ustavljali na pevskih postojankah, kjer bomo prepevali operne napeve.

Tekli in peli bodo:

Irena Yebuah Tiran,
Klemen Torkar,
Katja Konvalinka,
Eva Černe Avbelj,
Ana Pavlov Pervanje,
Ema Starešinič,
Žiga Lakner,
Marko Erzar in
Igor Oražem.

Trasa:
Štart bo na Gradu Otočec ob 9. uri.

Sledijo postaje:

Glavni trg, Novo mesto; predviden prihod 9:52;
Gostilna Mrak, Ratež; predviden prihod 10:40;
Gasilski dom Dolenje Mokro Polje; predviden prihod 11:18;
Kulturni center Primoža Trubarja, Šentjernej; predviden prihod 12:02;
Gasilski dom Dobrava pri Škocjanu; predviden prihod 12:37;
Kulturni dom Škocjan; predviden prihod 13:17.

Cilj bo na Karlovškovem trgu v Šmarjeti. Predviden prihod 13:58.

Prispevate lahko s poslanim SMS sporočilom na številko 1919 z geslom POJEM5 (donacija 5 eur).

Se vidimo drugo nedeljo v septembru!

Predavanje "Domači pripravki za kožo in izdelava domače kreme"
2025-09-11 18:00 - 19:00
Spoštovani,
Romsko zeliščarsko društvo ROMANCO – RMAN vljudno vabi na predavanje “Domači pripravki za kožo in izdelava domače kreme”,
ki bo v četrtek, 11. septembra 2025, ob 18. uri v Kulturnem centru Primoža Trubarja.
Predavanje bo vodil prof. dr. Samo Kreft.

Lepo vabljeni, vstop je prost.

Slavnostna seja Občinskega sveta Občine Šentjernej
2025-08-21 18:00 - 19:00
Občina Šentjernej Vas ob občinskem prazniku vabi na
SLAVNOSTNO SEJO Občinskega sveta Občine Šentjernej,
ki bo v četrtek, 21. avgusta 2025, ob 18. uri v Kulturnem centru Primoža Trubarja v Šentjerneju.
S slavnostno sejo Občinskega sveta Občine Šentjernej in slovesno podelitvijo občinskih priznanj,
bomo počastili praznik Občine Šentjernej JERNEJEVO 2025.

Vljudno vabljeni.
Jože Simončič,
župan Občine Šentjernej

Vstop prost.

Barve narave
2025-08-19 19:00 - 20:00
Likovna skupina Društva upokojencev Šentjernej Harmonija vabi na odprtje likovne razstave z naslovom
BARVE NARAVE.
Na razstavi si lahko ogledate dela, ki so jih ustvarili Marina Bučar, Boža Jambrek, Darja Kovačič, Branka Kragolnik, Roman Planko, Alenka Smolič, Minka Smolič in Vida Trenz. Vsako razstavljeno delo nosi v sebi individualno zgodbo, pogled in čustveno noto, kar razstavi daje izrazito osebno dimenzijo ter jo umešča onkraj klasičnih okvirov amaterskega likovnega izraza.
»Narava je naše bogastvo! Zavedajte se, da narava nikoli ni grda. (Tudi mi smo del narave). Svet bo srečen šele tedaj, ko bodo imeli vsi ljudje duše umetnikov, to je ko bodo imeli veselje ob tistem, kar delajo.«
— Auguste Rodin
Prijazno vas vabimo, da se nam pridružite na odprtju likovne razstave, ki bo pospremljeno s kulturnim programom.
Razstava bo na ogled do začetka oktobra 2025.

Brezplačna udeležba

19. JERNEJEV KOLESARSKI MARATON
2025-08-15 10:00
Vabljeni na 19. JERNEJEV KOLESARSKI MARATON,
ki bo v petek, 15.avgusta 2025, na prireditvenem prostoru ob Kulturnem centru Primoža Trubarja v Šentjerneju.
PRIJAVE od 8.30 dalje / ŠTART ob 10.uri

ŠTARTNINA: odrasli 20 EUR, otroci do 12. leta v spremstvu staršev brezplačno, imetniki olimpijske kartice 15 EUR
TRASA MALEGA MARATONA: 31 km / TRASA VELIKEGA MARATONA: 54 km
Športnemu dogodku bo na cilju sledil pester glasbenozabavni program: DJ Tuta SoS in Country lajf.
Vabljeni.

POLETNE DELAVNICE CICIBAN IN ROBOTEK
2025-07-21 08:00 - 2025-07-25 16:00
Dragi starši in otroci,
Sporočamo vam, da so prijave na poletne delavnice Ciciban in Robotek ODPRTE. Verjamemo, da tudi vi že komaj čakate na druženje z robotki in zabavnim programiranjem ter sproščene počitnice!
Letošnja novost je lokacija v Šentjerneju. Velja še omeniti, da je za dokončno rezervacijo udeležbe potrebno vnaprejšnje plačilo delavnice v celoti. Zaradi različnega sofinanciranja občin so tudi nekoliko spremenjene cene – več na strani za prijavo.
Šentjernej: 21. 7. – 25. 7. 2025
Delavnice bodo potekale med 8:00 in 16:00, pri čemer bo zadnja ura (15:00 – 16:00) rezervirana za prostočasne aktivnosti oz. igre na prostem. Tudi letos bo poskrbljeno za malico, kosilo in napitke.
Potrudili se bomo, da bo naše druženje letos prijetno in sproščeno, tudi letos bo velikost skupin omejena. Cene delavnic so ugodnejše za vse zgodnje prijave – do zapolnitve skupin. V kolikor zaradi omejitev/višje sile delavnice v predvidenem terminu ne bomo mogli izvesti, vam bomo ponudili drug termin.
Prijave so ugodnejše do 11. 5. 2025, zato ne odlašajte.
Do snidenja in ostanite radovedni!
Več informacij in prijava na povezavi https://robotika.rc-nm.si/poletne-delavnice/.

KIDS TOUR OF SLOVENIA 2025
2025-07-06 12:00 - 17:00
Kids tour of Slovenia 2025
7. kolesarska mednarodna dirka (4. do 6.julij 2025)
4.krožna etapa v Občini Šentjernej z zaključkom na prizorišču pred Kulturnim centrom Primoža Trubarja v Šentjerneju, ki bo v nedeljo, 6.junija 2025,
med 12.00 in 17.00 uro.

Vljudno vabljeni!

SLAVNOSTNA AKADEMIJA OB DNEVU DRŽAVNOSTI
2025-06-20 20:30 - 22:00
Slavnostna akademija je poklon domovini in vsemu lepemu, kar nas bogati in navdihuje. Slavnostna govornica bo novinarka in zgodovinarka Rosvita Pesek.
Vljudno vabljeni.
Slovesnost bo na prireditvenem prostoru ob Kulturnem centru Primoža Trubarja / v primeru dežja v dvorani KCPT.

Brezplačne vstopnice.

SPLETNI NAKUP VSTOPNIC

ZA POPENT!
2025-06-19 18:00 - 19:00
Klovnska predstava nerodnega, vendar dobrovoljnega klovna Zupija, se iz cirkuških točk prelevi v pravo tovarno milnih mehurčkov.
Videli boste ogromne milne mehurčke, dimne milne mehurčke, goreče milne mehurčke, milijon milnih mehurčkov. Morda pa vas bo klovn Zupi kar celega zaprl v milni mehurček?
Najbolj pridni otroci pa bodo dobili darilo, milno peno za v žep, brezplačno kar za domov!
Smeha polna mehurčkasta klovnska predstava!
BONUS PREDSTAVA ZA ABONENTE.

SPLETNI NAKUP VSTOPNIC 7 €
